Argief vir die 'web' Kategorie
Die stelsel van mekaar verbind dokumente deur hiperteksskakels
Deel op Facebook.Deel op Twitter.OuerPen dit!	Tags: blog, 2 vergelyk webwerwe, vinniger, die verbetering van my web, verbeter web prestasie, vinnige, Quick Web, Fast, vinnig, die vinnigste blog, web	geplaas deur web performance, web, www | 1 Kommentaar » Piketberger wen vet prys | Netwerk24
Piketberger wen vet prys
Deur Engela Duvenage 11 Junie 2019 06:00
Herbst van der Merwe (regs) het die HORTGRO Science/Daan Strydom Prys vir die beste student in hortologie aan die Universiteit Stellenbosch ontvang. Dis aan hom oorhandig deur Stephen Rabe, voorsitter van HORTGRO Science Adviesraad. Foto: Carme Naude/HORTGRO Science
Die Piketberger Herbst van der Merwe is vanjaar se ontvanger van die Hortgro Science/Daan Strydom-prys vir die beste finalejaarstudent in hortologie aan die Universiteit Stellenbosch (US).
Dié aankondiging is by die Hortgro Science-tegniese simposium, wat vroeër die maand in Somerset-Wes gehou is, gedoen.
Van der Merwe het sy BSc Agric-graad in plant- en grondwetenskappe verlede jaar cum laude behaal. Sy hoofvakke was grondkunde en hortologie.
Hy volg in die voetspore van sy broer, CP, wat in 2016 ook die prys as beste hortologiestudent ontvang het.
Volgens dr. Lynn Hoffman, voorsitter van die departement hortologie, is Van der Merwe ’n besonderse student wat sy studies met passie en ’n oog vir detail aanpak.
Van der Merwe het vanjaar met sy MSc-studies in grondkunde onder leiding van dr. Eduard Hoffman van die US departement grondkunde in die fakulteit agriwetenskappe begin. Hy sal die invloed van deurlopende lae vloei-drupbesproeiing op sitrusbome van nader bekyk. Meer spesifiek sal hy bestudeer hoe waterverspreiding in die grond lyk nadat ’n boord vir agt tot twaalf uur per dag lae vloei-drupbesproeiing geniet. Hy sal ook die uitwerking daarvan bekyk op hoe sitrusbome se wortels groei en ondergronds versprei.
“Die meeste studies in hierdie verband is slegs op agronomiese eenjarige gewasse soos tamaties en koring gedoen,” vertel hy.
Benewens sy akademiese belangstellings is Van der Merwe ook ’n kranige middelafstandatleet. Hy was in sy voorgraadse jare ’n inwoner van Huis Marais. Hy het in 2014 aan Hoërskool Piketberg as hoofseun en Dux-leerder gematrikuleer en is ’n oudleerder van Laerskool Eendekuil in die Swartland.